Suomen Tilastokeskuksen julkaisu Findikaattori kertoo yhteensä 1539 yrityksen ajautuneen hakemaan konkurssia vuoden 2018 alkupuoliskolla. Siinä on yhteensä 21,8% kasvua, kun vertaa samaan ajankohtaan viime vuonna, jolloin konkurssiin hakeutui 1 264 yritystä.

Konkurssit koskettivat yhteensä 7 499 työntekijää, missä on kasvua viime vuoteen nähden 23,7%. Viime vuonna 6 061 työntekijää joutui kohtaamaan konkurssin.

Tilastokeskuksen mukaan konkurssien yllättävä kasvu johtuu osaltaan siitä, että verohallinto laittoi vireille alkuvuodesta 2017 poikkeuksellisen vähän konkurssihakemuksia.

Konkurssien määrä kasvoi kaikilla päätoimialoilla, mutta erityisen paljon konkursseja nähtiin Tilastokeskuksen mukaan informaatio- ja viestintäpalveluissa, rahoitus- ja vakuutusalalla, kiinteistöalalla, taide-, viihde- ja virkistystoiminnassa ja sosiaali- ja terveyspalveluita tarjonneissa yrityksissä.

Lähde: Findikaattori